En leilighet som absolutt anbefales, først og fremst på grunn av det utrolig hyggelige nabolaget og den praktiske beliggenheten sentralt i Sydney. Rett utenfor inngangen til gården ligger det mange veldig koselige kaféer og spisesteder. Det er også matbutikk like ved. Togstasjonen Kings Cross, ca. 100 meter fra leiligheten, kan brukes til flytoget, også veldig praktisk. Vi gikk til fra leiligheten til Operahuset - gjennom botanisk hage - på 30 til 45 minutter. Fin tur som anbefales! Selve leiligheten er enkelt innredet, men god utstyrt i skuffer og skap, gode håndklær, dusjsåpe, hårføner osv.. For oss som er på en lengre reise var det fantastisk å kunne bruke vaskemaskinen, og det var også deilig å spise frokost "hjemme" med ferske bakervarer fra kaféene utenfor. Det var vinter i Sydney når vi var der, og det var nokså kjølig ute. Det var heldigvis en oljeovn i leiligheten, men det var fortsatt kaldt på badet og litt kjølig inne i stuen/kjøkkenet. Sengen var utrolig god å ligge i, og det var rent og fint i leiligheten. Et stort pluss var den gode kommunikasjonen med Sam og hans venninne Elise på forhånd. De svarte raskt og utfyllende på praktiske spørsmål, og Sam var fleksibel slik at vi kunne sjekke inn tidlig siden leiligheten uansett sto tom. Vi hadde også stående tilbud om å kontakte dem under oppholdet ved behov. Alt i alt en veldig attraktiv leilighet når man er på besøk i Sydney og liker den urbane tilværelsen!